Ajman (emirat)

Ajman (arapski: إمارة عجمان) jeste jedan od sedam emirata Ujedinjenih Arapskih Emirata. Prostire se na površini od 259 km2 i površinom je najmanji emirat. Glavni grad je Ajman po kojem je emirat i nazvan. Prema podacima iz 2017. u emiratu je živjelo 504.846 stanovnika dok je taj broj u 2010. bio skoro dvostruko manji i iznosio 262.000 stanovnika što je bilo oko 16% ukupnog stanovništva UAE. Geografija Na sjeverozapadu emirat izlazi na obalu Perzijskog zaliva a na kopnu je okružen emiratom Sharjah. Smješten na obali Perzijskog zaliva, emiratu Ajman također pripadaju i dvije ekslave: Manama i Masfout, a obe su primarno poljoprivredne. Otprilike 95% stanovništva emirata živi u gradu Ajmanu, koji čini dio metropolitanskog područja Dubai-Sharjah-Ajman. Glavni grad Ajman, koji se nalazi na obali Perzijskog zaliva, je dom za oko 95% populacije emirata. Privreda BDP emirata u 2012. godini iznosio je 4,23 milijarde američkih dolara a vanjskotrgovinski odnos bio je pozitivan s izvozom od 1,61 milijardi dolara i uvozom od 600 miliona dolara. U ekonomiji Ajmana dominira pet sektora: proizvodnja, građevinarstvo, trgovina na veliko i malo, sektor nekretnina i poslovnih usluga i sektor transporta, skladištenja i komunikacija. Ovih pet privrednih sektora u 2012. doprinijeli su ukupnom BDP-u emirata u iznosu od oko 82%, dok je udio proizvodnje bio 37% a građevinskog sektora 15%. Oko 78% ukupne investicije u Ajmanu u 2012. godini koncentrirano je na području sektora nekretnina i vladinih usluga, električne energije i proizvodnje. Ulaganja u Ajmanu porasla su u 2013. za 5% u odnosu na 2012. Izvoz je u drugom tromjesečju 2014. porastao za 53%. Ajman je također centar mnogih kompanija i proizvodnih koncerna kao što su Amtek Industries, Al Haramain parfemi i Zalivskog medicinskog univerziteta. Reference